title: Odluka Vijeća 2014/827/ZVSP od 21. studenoga 2014. o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz somalsku obalu

text:
               22.11.2014

               HR

               Službeni list Europske unije

               L 335/19

         ODLUKA VIJEĆA 2014/827/ZVSP
   od 21. studenoga 2014.
   o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz somalsku obalu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. studenoga 2008. donijelo Zajedničku akciju 2008/851/ZVSP (1) koja je zadnji put izmijenjena Odlukom 2012/174/ZVSP (2).

               (2)

               Vijeće se 22. srpnja 2013. usuglasilo da EU ostaje u potpunosti posvećen borbi protiv piratstva i oružane pljačke uz obalu Somalije. Pozdravilo je dobre rezultate koje je dotada postigla njezina pomorska operacija Atalanta. Vijeće je naglasilo kako, unatoč velikom napretku ostvarenom u borbi protiv piratstva na moru, prijetnja i dalje postoji te bi ostvareni napredak mogao biti poništen.

               (3)

               Vijeće sigurnosti Ujedinjenih naroda (VSUN) je 18. studenoga 2013. donijelo Rezoluciju 2125 (2013) kojom se obnavlja okvir za međunarodne akcije u borbi protiv piratstva i njegovih osnovnih uzroka.

               (4)

               Vojnu operaciju EU-a iz Zajedničke akcije 2008/851/ZVSP (Atalanta) trebalo bi produljiti do 12. prosinca 2016.

               (5)

               Vijeće se 22. srpnja 2013. osim toga usuglasilo da će EU i dalje primjenjivati svoj integrirani pristup poboljšavanju sigurnosti i vladavine prava u Somaliji, na temelju somalskog vlasništva i odgovornosti, bliske suradnje s drugim dionicima te usklađenosti i sinergija između instrumenata EU-a, a posebno između njezinih misija i operacija zajedničke sigurnosne i obrambene politike.

               (6)

               Taj integrirani pristup, koji se temelji na sporazumu o novom dogovoru za Somaliju, trebao bi doprinijeti jačanju pomorskih sposobnosti u Somaliji i regiji, rješavanju osnovnih uzroka piratstva i smanjivanju nekažnjivosti piratskih mreža u drugim kriminalnim aktivnostima na moru, stvarajući na taj način pretpostavke koje doprinose ispunjavanja ciljeva operacije Atalanta.

               (7)

               U navedenim okolnostima, doprinos operacije Atalanta obavljanjem sekundarnih zadaća, u okviru postojećih sredstava i sposobnosti te na zahtjev, integriranom pristupu EU-a Somaliji i odgovarajućim aktivnostima međunarodne zajednice, pomogao bi u rješavanju osnovnih uzroka piratstva i njegovih mreža. Navedene sekundarne zadaće obavljale bi se radi pružanja potpore izlaznoj strategiji operacije Atalanta.

               (8)

               Trebalo bi olakšati suradnju operacije Atalanta s tijelima kaznenog progona kako bi se doprinijelo kaznenom progonu piratstva uz poboljšavanje učinkovitosti njezinih operacija borbe protiv piratstva koje se oslanjaju obavještajni rad.

               (9)

               Ništa iz ove Odluke ili iz Zajedničke akcije 2008/851/ZVSP ne sprečava osoblje država sudionica operacije Atalanta da postupa sukladno svojim obvezama prema primjenjivom nacionalnom pravu.

               (10)

               Potrebno je utvrditi financijski referentni iznos namijenjen pokrivanju zajedničkih troškova operacije Atalanta za razdoblje od 12. prosinca 2014. do 12. prosinca 2016.

               (11)

               Zajedničku akciju 2008/851/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Zajednička akcija 2008/851/ZVSP mijenja se kako slijedi:

               (1)

               Članak 1. stavak 3. zamjenjuje se sljedećim:
               „3.   Osim toga, Atalanta može doprinositi, u obliku sekundarne zadaće koja ne uključuje izvršne ovlasti, u okviru postojećih sredstava i sposobnosti te na zahtjev, integriranom pristupu EU-a Somaliji i odgovarajućim aktivnostima međunarodne zajednice, pomažući na taj način u rješavanju osnovnih uzroka piratstva i njegovih mreža.”.

               (2)

               U članku 2. točke (g) do (i) zamjenjuju se sljedećim:

                           „(g)

                           prikuplja, u skladu s primjenjivim pravom, osobne podatke o osobama iz točke (e) koje se odnose na značajke koje bi vjerojatno mogle pomoći u utvrđivanju njihova identiteta, uključujući otiske prstiju, kao i sljedeće podatke, a isključujući druge osobne podatke: prezime, djevojačko prezime, imena i bilo kakav nadimak ili ime koje je osoba uzela, datum i mjesto rođenja, državljanstvo, spol, boravište, zanimanje i mjesto boravka; vozačke dozvole, podatke o identifikacijskim dokumentima i putovnici.

                           (h)

                           za potrebe kruženja podataka kanalima Međunarodne organizacije kriminalističke policije (Interpol) i njihove provjere u odnosu na baze podataka Interpola, a do sklapanja sporazuma između Unije i Interpola, prenosi Središnjem nacionalnom uredu (‚SNU’) Interpola u državama članicama, u skladu s aranžmanima koje treba sklopiti između zapovjednika operacije EU-a i voditelja odgovarajućeg SNU-a, sljedeće podatke:

                                       —

                                       osobne podatke iz točke (g),

                                       —

                                       podatke u vezi s opremom koju koriste osobe iz točke (e).

                                 Osobni podaci se ne pohranjuju nakon njihovog prenošenja Interpolu.

                           (i)

                           prenosi podatke iz točke (h) Europolu u skladu s odredbama aranžmana koji treba sklopiti između Visokog predstavnika Unije za vanjske poslove i sigurnosnu politiku i Europola. Osobni podaci se ne pohranjuju nakon njihovog prenošenja Europolu;

                           (j)

                           doprinosi, u okviru postojećih sredstava i sposobnosti, praćenju ribolovnih aktivnosti uz obalu Somalije te podržava program izdavanja dozvola i registracija za ribolov u obliku ribarskog obrta i industrijski ribolov u vodama pod somalskom jurisdikcijom koji je razvila Organizacija za hranu i poljoprivredu (FAO), čim je taj program uspostavljen, isključujući bilo kakvu aktivnost provedbe;

                           (k)

                           uspostavlja veze, u bliskoj koordinaciji s Europskom službom za vanjsko djelovanje, sa subjektima u Somaliji i privatnim poduzećima koja djeluju u njihovo ime, aktivnima uz obalu Somalije u širem području pomorske sigurnosti, s ciljem boljeg razumijevanje njihovih aktivnosti i sposobnosti te prevencije sukoba pri operacijama na moru;

                           (l)

                           pomaže putem logističke potpore, pružanja stručnog znanja ili osposobljavanja na moru, na njihov zahtjev i u okviru postojećih sredstava i sposobnosti, EUCAP NESTOR-u, EUTM-u Somalia, posebnom predstavniku EU-a za Rog Afrike i Misiji EU-a u Somaliji u pogledu njihovih mandata i područja djelovanja operacije Atalanta te doprinosi provedbi odgovarajućih programa EU-a, a posebno regionalnog programa za pomorsku sigurnost (MASE) iz 10. Europskog razvojnog fonda;

                           (m)

                           ustupa, putem mjerodavne službe Komisije, podatke o ribolovnim aktivnostima uz obale Somalije koje su prikupile jedinice EUNAVFOR-a, Komisiji za tune u Indijskom oceanu, njezinim državama članicama i FAO-u, te čim se na obali postigne dovoljan napredak u području izgradnje pomorskih sposobnosti, uključujući sigurnosne mjere za razmjenu informacija, pomaže somalskim tijelima ustupanjem podataka o ribolovnim aktivnostima koji su prikupljeni tijekom operacije;

                           (n)

                           podržava, na način sukladan Konvenciji Ujedinjenih naroda o pravu mora i u okviru postojećih sredstava i sposobnosti, aktivnosti Skupine za praćenje Somalije i Eritreje (SEMG) na temelju rezolucija 2060 (2012), 2093 (2013) i 2111 (2013) VSUN-a, praćenjem plovila koja su predmet interesa i za koja se sumnja da podržavaju piratske mreže te izvješćivanjem SEMG-a o takvim plovilima.”

                     .

               (3)

               U članku 14. dodaje se sljedeći stavak:
               „4.   Financijski referentni iznos za zajedničke troškove vojne misije EU-a za razdoblje od 13. prosinca 2014. do 12. prosinca 2016. je 14 775 000 EUR. Postotak referentnog iznosa iz članka 25. stavka 1. Odluke 2011/871/ZVSP iznosi 0 %.”.

               (4)

               Članak 16. stavak 3. zamjenjuje se sljedećim:
               „3.   Vojna operacija EU-a završava 12. prosinca 2016.”.
         Članak 2.
   Ova Odluka stupa na snagu na dan donošenja.

      Sastavljeno u Bruxellesu 21. studenoga 2014.

            Za Vijeće

            Predsjednik

         C. CALENDA

      (1)  Zajednička akcija 2008/851/ZVSP od 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (SL L 301, 12.11.2008., str. 33.).

      (2)  Odluka Vijeća 2012/174/ZVSP od 23. ožujka 2012. o izmjeni Zajedničke akcije 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (SL L 89, 27.3.2012., str. 69.).


title: 2010/726/EU: Odluka Vijeća od 22. studenoga 2010. o sklapanju Drugog dodatnog protokola uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 119

               HR

               Službeni list Europske unije

               112

         32010D0726

               L 313/1

               SLUŽBENI LIST EUROPSKE UNIJE

         ODLUKA VIJEĆA
   od 22. studenoga 2010.
   o sklapanju Drugog dodatnog protokola uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2010/726/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 6. točkom (a) i člankom 218.,
   uzimajući u obzir Ugovor o pristupanju Republike Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Republike Bugarske i Rumunjske, a posebno njegov članak 6. stavak 2.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Drugi dodatni protokol uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, potpisan je 24. srpnja 2007. u ime Zajednice i njezinih država članica.

               (2)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (3)

               Treba sklopiti Drugi dodatni protokol,

         DONIJELO JE OVU ODLUKU:
   Članak 1.
   Drugi dodatni protokol uz Sporazum kojim se uspostavlja partnerstvo između Europske zajednice i njezinih država članica, s jedne strane, i Republike Čilea, s druge strane, kako bi se uzelo u obzir pristupanje Republike Bugarske i Rumunjske Europskoj uniji (2) ovim se odobrava u ime Unije i njezinih država članica.
   Članak 2.
   Predsjednik Vijeća daje obavijest iz članka 10. Drugog dodatnog protokola u ime Unije i njezinih država članica.
   Članak 3.
   Predsjednik Vijeća, u ime Unije, daje sljedeću obavijest:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga, upućivanja na ‚Europsku zajednicu’ u tekstu Protokola treba, prema potrebi, čitati kao upućivanja na ‚Europsku uniju’.”

   Članak 4.
   Ova Odluka stupa na snagu na dan donošenja.

      Sastavljeno u Bruxellesu 22. studenoga 2010.

            Za Vijeće

            Predsjednica

         C. ASHTON

      (1)  SL C 263 E, 16.10.2008., str. 149.

      (2)  Drugi dodatni protokol objavljen je u SL L 251, 26.9.2007., str. 2., zajedno s odlukom o potpisivanju. Zapisnik o ispravkama u inačici Drugog dodatnog protokola na španjolskom jeziku objavljen je u SL L 255, 23.9.2008., str. 34.


title: 2007/502/EZ, Euratom: Odluka Vijeća i Komisije od 25. lipnja 2007. o potpisivanju u ime Europske zajednice i Europske zajednice za atomsku energiju i privremenoj primjeni Sporazuma o znanstvenoj i tehnološkoj suradnji između Europske zajednice i Europske zajednice za atomsku energiju, s jedne strane, i Švicarske Konfederacije, s druge strane

text:
               11/Sv. 121

               HR

               Službeni list Europske unije

               232

         32007D0502

               L 189/24

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 25. lipnja 2007.
   o potpisivanju u ime Europske zajednice i Europske zajednice za atomsku energiju i privremenoj primjeni Sporazuma o znanstvenoj i tehnološkoj suradnji između Europske zajednice i Europske zajednice za atomsku energiju, s jedne strane, i Švicarske Konfederacije, s druge strane
   (2007/502/EZ, Euratom)
   VIJEĆE EUROPSKE UNIJE I KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 170., u vezi s njegovim člankom 300. stavkom 2. prvim podstavkom prvom rečenicom,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   budući da:

               (1)

               Komisija je u ime Zajednice pregovorima postigla Sporazum o znanstvenoj i tehnološkoj suradnji između Europske zajednice i Europske zajednice za atomsku energiju, s jedne strane, i Švicarske Konfederacije, s druge strane, kojim se također predviđa privremena primjena Sporazuma od 1. siječnja 2007. Privremena primjena omogućava švicarskim subjektima sudjelovanje na prvim pozivima za podnošenje prijedloga u okviru Sedmog okvirnog programa.

               (2)

               Sporazum je parafiran 27. veljače 2007.

               (3)

               Ugovor treba potpisati i primjenjivati na privremenoj osnovi, do okončanja postupaka za njegovo formalno sklapanje,

         ODLUČILI SU:
   Članak 1.
   1.   Ovime se u ime Europske zajednice i Europske zajednice za atomsku energiju odobrava potpisivanje Sporazuma o znanstvenoj i tehnološkoj suradnji između Europske zajednice i Europske zajednice za atomsku energiju, s jedne strane, i Švicarske Konfederacije, s druge strane, podložno sklapanju navedenog Sporazuma.
   2.   Tekst Sporazuma je priložen ovoj Odluci.
   Članak 2.
   1.   Ovime se ovlašćuje predsjednik Vijeća za imenovanje osobe(-a) opunomoćene(-ih) potpisati Sporazum i Završni akt u ime Europske zajednice, podložno sklapanju navedenog Sporazuma.
   2.   Ovime se ovlašćuje predsjednik Komisije za imenovanje osobe(-a) opunomoćene(-ih) potpisati Sporazum i Završni akt u ime Europske zajednice za atomsku energiju, podložno sklapanju navedenog Sporazuma.
   Članak 3.
   Sporazum o znanstvenoj i tehnološkoj suradnji između Europske zajednice i Europske zajednice za atomsku energiju, s jedne strane, i Švicarske Konfederacije, s druge strane, primjenjuje se na privremenoj osnovi.
   Članak 4.
   1.   Komisija donosi stajalište Zajednica koje treba zauzeti u Švicarskoj/Istraživačkom odboru Zajednica koji je osnovan prema članku 10. Okvirnog sporazuma o znanstvenoj i tehničkoj suradnji između Europskih zajednica i Švicarske Konfederacije (1) s obzirom na odluke u skladu s člankom 2. stavkom 1. Sporazuma o primjenjivosti u Švicarskoj pravila za osnivanje pravnih struktura uspostavljenih na temelju članaka 169. i 171. Ugovora o EZ-u.
   2.   Komisija donosi stajalište Zajednica koje treba zauzeti u Švicarskoj/Istraživačkom odboru Zajednica koji je osnovan prema članku 10. Okvirnog sporazuma o znanstvenoj i tehničkoj suradnji između Europskih zajednica i Švicarske Konfederacije s obzirom na odluke u skladu s člankom 6. stavcima 2. i 3. Sporazuma koji određuje regije u Švicarskoj koje mogu imati korist od istraživanja u okviru radnog programa „Istraživački potencijal” u okviru specifičnog programa „Sposobnosti”.
   Članak 5.
   Ova Odluka se objavljuje u Službenom listu Europske unije.

      Sastavljeno u Luxembourgu 25. lipnja 2007.

            Za Vijeće

            Predsjednica

         A. SCHAVAN

            Za Komisiju

            Predsjednik

         José Manuel BARROSO

      (1)  SL L 313, 22.11.1985., str. 6.


title: 2009/909/EU: Odluka Vijeća od 1. prosinca 2009. o utvrđivanju uvjeta zaposlenja predsjednika Europskog vijeća

text:
               01/Sv. 005

               HR

               Službeni list Europske unije

               249

         32009D0909

               L 322/35

               SLUŽBENI LIST EUROPSKE UNIJE

               01.12.2009.

      ODLUKA VIJEĆA

   od 1. prosinca 2009.
   o utvrđivanju uvjeta zaposlenja predsjednika Europskog vijeća
   (2009/909/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 243.,
   uzimajući u obzir Uredbu Vijeća br. 422/67/EEZ i 5/67/Euratom od 25. srpnja 1967. o utvrđivanju primitaka predsjednika i članova Komisije, te predsjednika, sudaca, nezavisnih odvjetnika i tajnika Suda, kao i predsjednika, članova i tajnika Prvostupanjskog suda, te predsjednika, članova i tajnika Službeničkog suda Europske unije (1),
   budući da:

               (1)

               Ugovorom iz Lisabona Europsko vijeće postaje institucija Europske unije i uspostavlja se funkcija predsjednika Europskog vijeća s mandatom od dvije i pol godine, koji se može jednom obnoviti.

               (2)

               Trebalo bi utvrditi uvjete zaposlenja predsjednika Europskog vijeća,

         DONIJELO JE OVU ODLUKU:
   Članak 1.
   1.   Odredbe Uredbe Vijeća br. 422/67/EEZ i 5/67/Euratom od 25. srpnja 1967. koje se primjenjuju na predsjednika Komisije primjenjuju se po analogiji na predsjednika Europskog vijeća.
   2.   Osnovna mjesečna plaća predsjednika Europskog vijeća odgovara iznosu koji proizlazi iz primjene 138 % na osnovnu plaću dužnosnika Europske unije u 16. platnom razredu, treći stupanj.
   Članak 2.
   Predsjednik Vijeća obavješćuje predsjednika Europskog vijeća o ovoj Odluci.
   Ova se Odluka objavljuje u Službenom listu Europske unije.

      Sastavljeno u Bruxellesu 1. prosinca 2009.

            Za Vijeće

            Predsjednica

         B. ASK

      (1)  SL L 187, 8.8.1967., str. 1.


title: 2014/144/EU: Odluka Vijeća оd 11. ožujka 2014. o stajalištu koje u ime Europske unije treba zauzeti u okviru Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima, u pogledu izmjene priloga Dodatnom sporazumu između Europske zajednice, Švicarske Konfederacije i Kneževine Lihtenštajn

text:
               17.3.2014

               HR

               Službeni list Europske unije

               L 78/4

      ODLUKA VIJEĆA

   оd 11. ožujka 2014.
   o stajalištu koje u ime Europske unije treba zauzeti u okviru Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima, u pogledu izmjene priloga Dodatnom sporazumu između Europske zajednice, Švicarske Konfederacije i Kneževine Lihtenštajn
   (2014/144/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Sporazum između Europske zajednice i Švicarske Konfederacije o trgovini poljoprivrednim proizvodima (1) (u daljnjem tekstu „Sporazum”) stupio je na snagu 1. lipnja 2002.

               (2)

               Člankom 6. Sporazuma osnovan je Zajednički odbor za poljoprivredu (u daljnjem tekstu „Odbor”) koji je odgovoran za upravljanje Sporazumom i osigurava njegovu odgovarajuću provedbu.

               (3)

               Dodatni sporazum između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn (2) (u daljnjem tekstu „Dodatni sporazum”) stupio je na snagu 27. rujna 2007.

               (4)

               Na temelju članka 2. stavka 2. Dodatnog sporazuma Odbor može izmijeniti prilog Dodatnom sporazumu, u skladu s člancima 6. i 11. Sporazuma.

               (5)

               Potrebno je izmijeniti prilog Dodatnom sporazumu kako bi se ažurirali podaci o nadležnom javnom tijelu Lihtenštajna i kako bi se odrazile izmjene Priloga 7. i Priloga 12. Sporazumu.

               (6)

               Stajalište koje u ime Unije treba zauzeti u okviru Odbora trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje u ime Unije treba zauzeti u okviru Zajedničkog odbora za poljoprivredu temelji se na nacrtu odluke Odbora priloženom ovoj Odluci.
   Predstavnici Unije u Odboru mogu se dogovoriti o tehničkim izmjenama nacrta Odluke bez daljnje odluke Vijeća.
   Članak 2.
   Odluka Odbora objavljuje se u Službenom listu Europske unije.

   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 11. ožujka 2014.

            Za Vijeće

            Predsjednik

         G. STOURNARAS

      (1)  SL L 114, 30.4.2002., str. 132.

      (2)  SL L 270, 13.10.2007., str. 6.

      NACRT
      ODLUKE BR. …/2014 ZAJEDNIČKOG ODBORA ZA POLJOPRIVREDU
      od …
      o izmjeni Dodatnog sporazuma između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn
      ZAJEDNIČKI ODBOR ZA POLJOPRIVREDU,
      uzimajući u obzir Dodatni sporazum između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn, a posebno njegov članak 2. stavak 2.,
      uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima, a posebno njegov članak 11.,
      budući da:

                  (1)

                  Sporazum između Europske zajednice i Švicarske Konfederacije o trgovini poljoprivrednim proizvodima (u daljnjem tekstu „Sporazum”) stupio je na snagu 1. lipnja 2002.

                  (2)

                  Dodatni sporazum između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn (u daljnjem tekstu „Dodatni sporazum”) stupio je na snagu 27. rujna 2007.

                  (3)

                  Prilog Dodatnom sporazumu trebalo bi izmijeniti kako bi se ažurirala adresa javnog tijela Lihtenštajna koje je nadležno za pitanja kojima se bave kantonalna tijela za poljoprivredu radi odražavanja Odluke br. 1/2012 Zajedničkog odbora za poljoprivredu o izmjeni Priloga 7. (Trgovina proizvodima iz sektora vina) koja je stupila na snagu 4. svibnja 2012. i radi dopunjavanja popisa oznaka izvornosti i oznaka zemljopisnog podrijetla poljoprivrednih i prehrambenih proizvoda podrijetlom iz Lihtenštajna,

            ODLUČIO JE:
      Članak 1.
      Prilog Dodatnom sporazumu izmjenjuje se kako slijedi:

                  1.

                  Drugi stavak pod naslovom „Načelo” zamjenjuje se sljedećim:
                  „Ukoliko se švicarskim kantonalnim tijelima dodjeljuju zadaće, nadležnosti ili ovlasti, one pripadaju nadležnim javnim tijelima Lihtenštajna.U odnosu na pitanja kojima se bave kantonalna tijela za poljoprivredu to je Ured za okoliš, Uprava za poljoprivredu (‚Amt für Umwelt, Abteilung Landwirtschaft’), Dr. Grass-Strasse 12, FL-9490 Vaduz, a u odnosu na pitanja kojima se bave kantonalna tijela za veterinarstvo i prehranu to je Ured za nadzor hrane i veterinarske poslove (‚Amt für Lebensmittelkontrolle und Veterinärwesen’), Postplatz 2, FL-9494 Schaan.”

                  2.

                  Ispod unosa „Prilog 7. Trgovina proizvodima iz sektora vina”, podnaslov „Zaštićeni nazivi proizvoda iz sektora vina podrijetlom iz Lihtenštajna (u smislu članka 6. Priloga 7.)” zamjenjuje se sljedećim podnaslovom:
                  „Zaštićeni nazivi proizvoda iz sektora vina podrijetlom iz Lihtenštajna (u smislu članka 5. Priloga 7.)”.

                  3.

                  Popisu švicarskih oznaka zemljopisnog podrijetla zaštićenih u okviru Priloga 12. Dodatka 1. Sporazumu, čije zemljopisno područje obuhvaća i državno područje Lithenštajna, dodaje se sljedeća oznaka zemljopisnog podrijetla:
                  „Werdenberger Sauerkäse / Liechtensteiner Sauerkäse / Bloderkäse (ZOI)”.

            Članak 2.
      Ova Odluka stupa na snagu … 2014.

         Sastavljeno u … ….

               Za Zajednički odbor za poljoprivredu

               šefica delegacije Europske unije

               šef švicarske delegacije

               tajnik Odbora


title: Odluka Europskog parlamenta (EU) 2015/1674 od 29. travnja 2015. o zaključenju poslovnih knjiga Europskog nadzornog tijela za vrijednosne papire i tržišta kapitala za financijsku godinu 2013.

text:
               30.9.2015

               HR

               Službeni list Europske unije

               L 255/303

      ODLUKA EUROPSKOG PARLAMENTA (EU) 2015/1674
      od 29. travnja 2015.
      o zaključenju poslovnih knjiga Europskog nadzornog tijela za vrijednosne papire i tržišta kapitala za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europskog nadzornog tijela za vrijednosne papire i tržišta kapitala za financijsku godinu 2013.,

                  —

                  uzimajući u obzir izvješće Revizorskog suda o godišnje računovodstvene dokumentacije Europskog nadzornog tijela za vrijednosne papire i tržišta kapitala za financijsku godinu 2013. zajedno s odgovorima Nadzornog tijela (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Nadzorno tijelo za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (5), a posebno njezin članak 64.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0087/2015),

         1.

            utvrđuje da konačna godišnja računovodstvena dokumentacija Europskog nadzornog tijela za vrijednosne papire i tržišta kapitala odgovara obliku u kojem je sadržana u prilogu izvješću Revizorskog suda;

         2.

            odobrava zaključenje poslovnih knjiga Europskog nadzornog tijela za vrijednosne papire i tržišta kapitala za financijsku godinu 2013.

         3.

            nalaže svojem predsjedniku da ovu Odluku proslijedi izvršnom direktoru Europskog nadzornog tijela za vrijednosne papire i tržišta kapitala, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 247.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 331, 15.12.2010., str. 84.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: 2006/1015/EZ: Odluka Vijeća od 19. prosinca 2006. o potpisivanju i privremenoj primjeni Sporazuma između Europske zajednice i Vlade Malezije o određenim aspektima zračnog prometa

text:
11/Sv. 121            HR                               Službeni list Europske unije                                                  181
32006D1015
L 414/84                                           SLUŽBENI LIST EUROPSKE UNIJE                                              30.12.2006.
                                                           ODLUKA VIJEĆA
                                                        od 19. prosinca 2006.
              o potpisivanju i privremenoj primjeni Sporazuma između Europske zajednice i Vlade Malezije o
                                              određenim aspektima zračnog prometa
                                                            (2006/1015/EZ)
VIJEĆE EUROPSKE UNIJE,                                                   zračnog prometa, podložno Odluci Vijeća o sklapanju nave
                                                                         denog Sporazuma.
uzimajući u obzir Ugovor o osnivanju Europske zajednice, a
posebno njegov članak 80. stavak 2., zajedno s njegovim
člankom 300. stavkom 2. prvim podstavkom, prvom rečeni                  Tekst Sporazuma priložen je ovoj Odluci.
com,
                                                                                Članak 2.
uzimajući u obzir prijedlog Komisije,
                                                                         Predsjednik Vijeća ovlašćuje se za imenovanje osobe (osoba)
budući da:                                                               opunomoćene (opunomoćenih) za potpisivanje Sporazuma u
                                                                         ime Zajednice, podložno njegovu sklapanju.
(1)    Vijeće je 5. lipnja 2003. godine ovlastilo Komisiju za
       otvaranje pregovora s trećim zemljama o zamjeni odre
       đenih odredaba postojećih bilateralnih sporazuma Spora                                       Članak 3.
       zumom Zajednice.                                                  Do njegova stupanja na snagu Sporazum se primjenjuje na
                                                                         privremenoj osnovi od prvoga dana sljedećeg mjeseca od dana
(2)    Komisija je u ime Zajednice pregovorima dogovorila                kada ugovorne stranke jedna drugu obavijeste o završetku
       Sporazum s Vladom Malezije o određenim aspektima                  potrebnih postupaka u tu svrhu.
       zračnog prometa u skladu s mehanizmima i uputama u
       Prilogu Odluci Vijeća o ovlašćivanju Komisije za otva
       ranje pregovora s trećim zemljama o zamjeni određenih                                         Članak 4.
       odredaba postojećih bilateralnih sporazuma Sporazumom
       Zajednice.                                                        Predsjednik Vijeća ovlašćuje se za davanje obavijesti predviđene
                                                                         u članku 9. stavku 2. Sporazuma.
(3)    Podložno kasnijem sklapanju, Sporazum koji je pregovo
       rima dogovorila Komisija treba potpisati i privremeno ga
       primjenjivati,
                                                                         Sastavljeno u Bruxellesu 19. prosinca 2006.
ODLUČILO JE:
                           Članak 1.                                                                           Za Vijeće
U ime Zajednice odobrava se potpisivanje Sporazuma između                                                      Predsjednik
Europske zajednice i Vlade Malezije o određenim aspektima                                                   J. KORKEAOJA


title: 2008/695/EZ: Odluka Komisije od 29. kolovoza 2008. o proglašenju početka rada Regionalnog savjetodavnog vijeća za Sredozemno more u okviru zajedničke ribarstvene politike

text:
               04/Sv. 003

               HR

               Službeni list Europske unije

               206

         32008D0695

               L 232/12

               SLUŽBENI LIST EUROPSKE UNIJE

               29.08.2008.

      ODLUKA KOMISIJE

   od 29. kolovoza 2008.
   o proglašenju početka rada Regionalnog savjetodavnog vijeća za Sredozemno more u okviru zajedničke ribarstvene politike
   (2008/695/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 2004/585/EZ od 19. srpnja 2004. o osnivanju Regionalnih savjetodavnih vijeća u okviru zajedničke ribarstvene politike (1), a posebno njezin članak 3. stavak 3.,
   uzimajući u obzir preporuku koju je 16. svibnja 2008. u ime Španjolske, Francuske, Grčke, Malte, Slovenije i Cipra poslala Italija,
   budući da:

               (1)

               Uredba Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (2) i Odluka 2004/585/EZ predstavljaju okvir za uspostavu i djelovanje Regionalnih savjetodavnih vijeća.

               (2)

               Članak 2. Odluke 2004/585/EZ uspostavlja Regionalno savjetodavno vijeće za Sredozemno more.

               (3)

               U skladu s člankom 3. stavkom 1. Odluke 2004/585/EZ, predstavnici sektora ribarstva i druge interesne skupine podnijeli su zahtjev Grčkoj, Španjolskoj, Francuskoj, Cipru, Malti i Sloveniji u vezi djelovanja tog Regionalnog savjetodavnog vijeća.

               (4)

               Kao što je predviđeno člankom 3. stavkom 2. Odluke 2004/585/EZ, predmetne države članice utvrdile su je li zahtjev u pogledu Regionalnog savjetodavnog vijeća za Sredozemno more u skladu s odredbama propisanim tom Odlukom. Dana 16. svibnja 2008. predmetne su države članice Komisiji poslale preporuku u vezi tog Regionalnog savjetodavnog vijeća.

               (5)

               Komisija je ocijenila zahtjev zainteresiranih strana i preporuku u svjetlu Odluke 2004/585/EZ i ciljeva i načela zajedničke ribarstvene politike te smatra da je Regionalno savjetodavno vijeće za Sredozemno more spremno za početak djelovanja,

         DONIJELA JE SLJEDEĆU ODLUKU:
   Jedini članak
   Regionalno savjetodavno vijeće za Sredozemno more osnovano člankom 2. stavkom 1. točkom (b) Odluke 2004/585/EZ počinje s radom 15. rujna 2008.

      Sastavljeno u Bruxellesu 29. kolovoza 2008.

            Za Komisiju

         Joe BORG

            Član Komisije

      (1)  SL L 256, 3.8.2004., str. 17., Odluka kako je izmijenjena Odlukom 2007/409/EZ (SL L 155, 15.6.2007., str. 68.).

      (2)  SL L 358, 31.12.2002., str. 59. Uredba kako je izmijenjena Uredbom (EZ) br. 865/2007 (SL L 192, 24.7.2007., str. 1.).


title: 2006/398/EZ: Odluka Vijeća od 20. ožujka 2006. o sklapanju Sporazuma u obliku razmjene pisama između Europske zajednice i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. koji se odnose na izmjenu koncesija u rasporedima za Češku Republiku, Republiku Estoniju, Republiku Cipar, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Slovačku Republiku u okviru njihova pristupanja Europskoj uniji

text:
               11/Sv. 42

               HR

               Službeni list Europske unije

               256

         32006D0398

               L 154/22

               SLUŽBENI LIST EUROPSKE UNIJE

         ODLUKA VIJEĆA
   od 20. ožujka 2006.
   o sklapanju Sporazuma u obliku razmjene pisama između Europske zajednice i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. koji se odnose na izmjenu koncesija u rasporedima za Češku Republiku, Republiku Estoniju, Republiku Cipar, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Slovačku Republiku u okviru njihova pristupanja Europskoj uniji
   (2006/398/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               22. ožujka 2004., Vijeće je ovlastilo Komisiju da započne pregovore s određenim članicama Svjetske trgovinske organizacije (WTO-a), u skladu s člankom XXIV. stavkom 6. Općeg sporazuma o carinama i trgovini (GATT) 1994., u okviru pristupanja Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike.

               (2)

               Pregovore je vodila Komisija, uz savjetovanje s Odborom uspostavljenim člankom 133. Ugovora i unutar okvira pregovaračkih direktiva koje je donijelo Vijeće.

               (3)

               Komisija je završila pregovore koji se odnose na Sporazum u obliku razmjene pisama između Europske zajednice i Narodne Republike Kine. Navedeni bi se Sporazum stoga trebao odobriti.

               (4)

               Mjere potrebne za primjenu ove Odluke trebale bi se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (1),

         ODLUČILO JE:
   Članak 1.
   Sporazum u obliku razmjene pisama između Europske zajednice i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. koji se odnose na izmjenu koncesija u rasporedima za Češku Republiku, Republiku Estoniju, Republiku Cipar, Republiku Latviju, Republiku Litvu, Mađarsku, Republiku Maltu, Republiku Poljsku, Republiku Sloveniju i Slovačku Republiku u okviru njihova pristupanja Europskoj uniji, ovim se odobrava od strane Zajednice.
   Tekst Sporazuma u obliku razmjene pisama priložen je ovoj Odluci.
   Članak 2.
   Komisija usvaja detaljna pravila za provedbu Sporazuma u obliku razmjene pisama, u skladu s postupkom utvrđenim u članku 3. stavku 2. ove Odluke.
   Članak 3.
   1.   Komisiji pomaže Upravni odbor za žitarice, uspostavljen člankom 25. Uredbe Vijeća (EZ) br. 1784/2003 od 29. rujna 2003. o zajedničkom uređenju tržišta žitarica (2), ili odgovarajući odbor uspostavljen odgovarajućim člankom Uredbe o zajedničkom uređenju tržišta za predmetni proizvod.
   2.   Kod upućivanja na ovaj stavak primjenjuju se članci 4. i 7. Odluke 1999/468/EZ.
   Rok utvrđen u članku 4. stavku 3. Odluke 1999/468/EZ određuje se na mjesec dana.
   3.   Odbor usvaja svoj poslovnik.
   Članak 4.
   Predsjednik Vijeća ovim se ovlašćuje odrediti osobu(-e) koje će biti ovlaštene potpisati Sporazum kako bi on obvezivao Zajednicu (3).

      Sastavljeno u Bruxellesu 20. ožujka 2006.

            Za Vijeće

            Predsjednik

         U. PLASSNIK

      (1)  SL L 184, 17.7.1999., str. 23.

      (2)  SL L 270, 21.10.2003., str. 78. Uredba kako je izmijenjena Uredbom Komisije (EZ) br. 1154/2005 (SL L 187, 19.7.2005., str. 11.).

      (3)  Datum stupanja na snagu Sporazuma objavit će se u Službenom listu Europske unije.


title: Odluka Europskog parlamenta (EU) 2016/1507 od 28. travnja 2016. o razrješnici za izvršenje proračuna Europskog nadzornog tijela za bankarstvo za financijsku godinu 2014.

text:
               14.9.2016

               HR

               Službeni list Europske unije

               L 246/216

         ODLUKA EUROPSKOG PARLAMENTA (EU) 2016/1507
   od 28. travnja 2016.
   o razrješnici za izvršenje proračuna Europskog nadzornog tijela za bankarstvo za financijsku godinu 2014.
   EUROPSKI PARLAMENT,

               —

               uzimajući u obzir konačnu godišnju računovodstvenu dokumentaciju Europskog nadzornog tijela za bankarstvo za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za bankarstvo za financijsku godinu 2014., s odgovorom Nadzornog tijela (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Nadzorno tijelo treba dobiti za izvršenje proračuna za financijsku godinu 2014. (05584/2016 – C8-0086/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (4), a posebno njezin članak 64.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0090/2016),

               1.

               daje razrješnicu izvršnom direktoru Europskog nadzornog tijela za bankarstvo za izvršenje proračuna Nadzornog tijela za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog nadzornog tijela za bankarstvo, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 111.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 331, 15.12.2010., str. 12.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka (EU) 2016/344 Europskog parlamenta i Vijeća od 9. ožujka 2016. o uspostavi Europske platforme za jačanje suradnje u rješavanju neprijavljenog rada (Tekst značajan za EGP)

text:
               11.3.2016

               HR

               Službeni list Europske unije

               L 65/12

         ODLUKA (EU) 2016/344 EUROPSKOG PARLAMENTA I VIJEĆA
   od 9. ožujka 2016.
   o uspostavi Europske platforme za jačanje suradnje u rješavanju neprijavljenog rada
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 153. stavak 2. točku (a),
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Odbora regija (2),
   u skladu s redovnim zakonodavnim postupkom (3),
   budući da:

               (1)

               Komisija je u svojoj komunikaciji od 18. travnja 2012. pod naslovom „Oporavak koji donosi veliki broj radnih mjesta” istaknula potrebu za poboljšanom suradnjom među državama članicama i najavila pokretanje savjetovanja o uspostavi platforme na razini Unije između inspektorata rada i drugih izvršnih tijela u svrhu borbe protiv neprijavljenog rada, s ciljem poboljšanja suradnje, dijeljenja najboljih praksi i određivanja zajedničkih načela za inspekcije.

               (2)

               U skladu s člankom 148. Ugovora o funkcioniranju Europske unije (UFEU) Vijeće je Odlukom (EU) 2015/1848 (4) donijelo smjernice za politike zapošljavanja država članica. Te smjernice služe kao putokaz državama članicama pri definiranju nacionalnih programa reformi i provedbi reformi. Smjernice za zapošljavanje temelj su preporuka za pojedine zemlje koje Vijeće upućuje državama članicama na temelju tog članka. Posljednjih godina te preporuke za pojedine zemlje obuhvaćale su preporuke za borbu protiv neprijavljenog rada.

               (3)

               U članku 151. UFEU-a kao ciljevi u području socijalne politike navode se promicanje zapošljavanja te poboljšanje životnih i radnih uvjeta. Radi postizanja navedenih ciljeva Unija može podupirati i dopunjavati aktivnosti država članica u područjima zdravlja i sigurnosti na radu, radnih uvjeta, integriranja osoba isključenih s tržišta rada i borbe protiv socijalne isključenosti. U skladu s člankom 153. stavkom 2. točkom (a) UFEU-a Unija može donijeti mjere za poticanje suradnje među državama članicama, pri čemu je isključeno bilo kakvo usklađivanja zakona i propisa država članica.

               (4)

               Europski parlament u svojoj rezoluciji od 14. siječnja 2014. o učinkovitim inspekcijama rada kao strategiji za poboljšanje radnih uvjeta u Europi pozdravio je inicijativu Komisije za uspostavu europske platforme te je pozvao na pojačanu suradnju na razini Unije radi rješavanja neprijavljenog rada koji prema rezoluciji šteti gospodarstvu Unije, dovodi do nepoštenog tržišnog natjecanja, ugrožava financijsku održivost socijalnih modela Unije te uzrokuje sve veći nedostatak socijalne zaštite radnika i zaštite radnih mjesta.

               (5)

               Neprijavljeni rad definiran je u Komunikaciji Komisije od 24. listopada 2007. pod naslovom „Jačanje borbe protiv neprijavljenog rada” kao „bilo koja plaćena djelatnost koja je po svojoj prirodi zakonita, no nije prijavljena javnim tijelima, uzimajući u obzir razlike među regulatornim sustavima država članica”. Tom definicijom isključene su sve nezakonite djelatnosti.

               (6)

               Neprijavljeni rad često ima prekograničnu dimenziju. Priroda neprijavljenog rada može se razlikovati od zemlje do zemlje, ovisno o gospodarskom, administrativnom i društvenom kontekstu. Nacionalno zakonodavstvo u pogledu neprijavljenog rada i definicije korištene na nacionalnoj razini raznoliki su. Stoga bi mjere za rješavanje neprijavljenog rada trebale biti osmišljene tako da se vodi računa o tim razlikama.

               (7)

               Prema procjenama neprijavljeni rad čini značajan dio gospodarstva Unije. S obzirom na to da je neprijavljeni rad različito definiran u nacionalnim zakonodavstvima država članica, teško je dobiti precizne podatke o tome u kojoj je mjeri neprijavljeni rad rasprostranjen.

               (8)

               Zloupotreba statusa samozaposlene osobe, kako je definirano u nacionalnom pravu, bilo na nacionalnoj razini ili u prekograničnim situacijama, oblik je lažno prijavljenog rada koji je često povezan s neprijavljenim radom. Lažno samozapošljavanje događa se kada se osoba prijavi kao samozaposlena osoba premda ispunjava uvjete koji su karakteristični za radni odnos, a kako bi izbjegla određene pravne ili fiskalne obveze. Platformom uspostavljenom ovom Odlukom („Platforma”) trebalo bi rješavati različite oblike neprijavljenog rada i lažno prijavljeni rad koji je povezan s neprijavljenim radom, uključujući lažno samozapošljavanje.

               (9)

               Neprijavljeni rad ima ozbiljne posljedice za dotične radnike, koji su primorani prihvatiti nesigurne, a ponekad i opasne radne uvjete, puno niže plaće, grubo kršenje radničkih prava i znatno smanjenu zaštitu na temelju zakonodavstva o radu i socijalnoj zaštiti, čime se tim radnicima uskraćuju odgovarajuće socijalne naknade, mirovinska prava i pristup zdravstvenoj skrbi, kao i razvoj vještina i mogućnosti cjeloživotnog učenja.

               (10)

               Iako negativni učinci neprijavljenog rada na društvo i gospodarstvo poprimaju razne oblike, Platforma je usmjerena na poboljšanje uvjeta rada i promicanje integriranja na tržište rada te socijalne uključenosti. Neprijavljeni rad ima ozbiljne posljedice na proračun zbog smanjenih prihoda od poreza i socijalnih doprinosa, ugrožavajući time financijsku održivost sustava socijalne zaštite. On negativno utječe na zapošljavanje i produktivnost te narušava jednake uvjete poslovanja.

               (11)

               Neprijavljeni rad različito utječe na različite društvene skupine, između ostalog na žene, migrante i radnike u kućanstvu jer su neki neprijavljeni radnici u posebno osjetljivom položaju.

               (12)

               Države članice uvele su cijeli niz politika i mjera za rješavanje neprijavljenog rada. Države članice sklopile su i bilateralne sporazume te provele multilateralne projekte povezane s određenim aspektima neprijavljenog rada. Rješavanje složenog problema neprijavljenog rada još uvijek treba razvijati te ono zahtijeva holistički pristup. Platformom se ne bi trebala sprječavati primjena bilateralnih ili multilateralnih sporazuma ili aranžmana o administrativnoj suradnji.

               (13)

               Sudjelovanjem u aktivnostima Platforme ne dovode se u pitanje nadležnosti i/ili obveze država članica da rješavaju neprijavljeni rad, uključujući njihove nacionalne ili međunarodne odgovornosti iz, između ostalog, relevantnih i važećih konvencija Međunarodne organizacije rada, kao što su Konvencija br. 81 o inspekciji rada u industriji i trgovini.

               (14)

               Suradnja među državama članicama na razini Unije i dalje je daleko od sveobuhvatne, kako u pogledu država članica koje sudjeluju, tako i u pogledu pitanja koja su njome obuhvaćena. Ne postoji formalni mehanizam za prekograničnu suradnju između relevantnih tijela država članica u svrhu sveobuhvatnog rješavanja pitanja povezanih s neprijavljenim radom.

               (15)

               Poticanje suradnje među državama članicama na razini Unije nužno je kako bi se pomoglo državama članicama da učinkovitije i djelotvornije rješavaju neprijavljeni rad. U tom bi kontekstu Platforma trebala biti usmjerena na olakšavanje i podupiranje razmjene najboljih praksi i informacija te na osiguravanje okvira na razini Unije u svrhu razvoja zajedničkog razumijevanja, stručnih znanja i analize u vezi s neprijavljenim radom. Usuglašene definicije i zajedničko poimanje neprijavljenog rada trebali bi odražavati promjene na tržištu rada. Platformom bi se također trebala poticati suradnja između različitih izvršnih tijela država članica koje dobrovoljno sudjeluju u takvim prekograničnim djelovanjima.

               (16)

               Cilj ove Odluke jest poticati suradnju među državama članicama na razini Unije. Stanje u pogledu neprijavljenog rada vrlo se razlikuje između država članica, pa se stoga također razlikuju potrebe relevantnih tijela i drugih sudionika iz različitih država članica u pogledu područja suradnje. Države članice ostaju nadležne za odlučivanje o razini svojeg sudjelovanja u aktivnostima koje su Platformom odobrene na plenarnoj razini.

               (17)

               Na razini Unije trebalo bi poticati blisku i djelotvornu suradnju među državama članicama radi pružanja potpore i dopunjavanja njihovih aktivnosti za rješavanje neprijavljenog rada. Djelovanje na nacionalnoj razini ovisi o specifičnom kontekstu u pojedinačnim državama članicama te aktivnosti u okviru Platforme ne mogu zamijeniti procjenu primjerenih djelovanja koja treba poduzeti na nacionalnoj razini.

               (18)

               Države članice i njihova relevantna tijela ostaju nadležna za utvrđivanje, analizu i rješavanje praktičnih problema povezanih s izvršavanjem relevantnog prava Unije o radnim uvjetima i socijalnoj zaštiti na radu te za odlučivanje o mjerama koje treba poduzeti na nacionalnoj razini kako bi se proveli rezultati aktivnosti Platforme.

               (19)

               Platforma bi trebala koristiti sve relevantne izvore informacija, posebice studije, bilateralne sporazume sklopljene između država članica i projekte multilateralne suradnje, te stvoriti sinergije između postojećih instrumenata i struktura na razini Unije kako bi u najvećoj mogućoj mjeri povećala učinak tih mjera u odvraćanju od neprijavljenog rada i njegovu sprečavanju. Djelovanja Platforme mogla bi biti u obliku okvira za zajedničko osposobljavanje, revizija stručnjaka, uspostave alata kao što je interaktivna baza znanja, vodeći računa o postojećim studijama izvedivosti, između ostalog o radu Europske zaklade za poboljšanje životnih i radnih uvjeta (Eurofound), te rješenjâ za razmjenu podataka, uvažavajući važnost zaštite podataka. Razinu svijesti o neprijavljenom radu moglo bi se podići europskim kampanjama ili zajedničkim strategijama koje se temelje na politikama i strategijama za jačanje svijesti o neprijavljenom radu, a koje u različitoj mjeri već postoje u državama članicama. Platforma bi također trebala uključivati nevladine sudionike kao važan izvor informacija.

               (20)

               Platforma bi trebala doprinijeti jačanju suradnje među državama članicama, između ostalog olakšavanjem inovativnih pristupa prekograničnoj suradnji i izvršavanju te evaluacijom iskustava država članica u pogledu takve suradnje. Pravovremene razmjene informacija ključne su za suzbijanje neprijavljenog rada.

               (21)

               Ako članica Platforme smatra da bi za razmjenu informacija i najboljih praksi u okviru Platforme bilo korisno iznijeti pojedinačne slučajeve, te bi slučajeve trebalo anonimizirati, prema potrebi. Platforma može biti djelotvorna samo u okruženju u kojem su osobe koje prijavljuju slučajeve neprijavljenog rada zaštićene od nepovoljnog postupanja. Stoga bi Platforma trebala biti forum za razmjenu najboljih praksi u tom smislu.

               (22)

               Razmjena informacija i najboljih praksi trebala bi omogućiti Platformi da pruža doprinose korisne za moguće djelovanje na razini Unije radi rješavanja neprijavljenog rada, između ostalog djelovanjem Komisije. U kontekstu europskog semestra aktivnosti Platforme mogle bi pružiti koristan doprinos kada se razmatraju mjere povezane s neprijavljenim radom.

               (23)

               Različita nacionalna izvršna tijela bave se problemom neprijavljenog rada, poput inspektorata rada, drugih tijela koja se bave pitanjima zdravlja i sigurnosti na radu, inspektorata socijalne sigurnosti i poreznih tijela. U pojedinim slučajevima također mogu biti uključeni migracijska tijela i službe za zapošljavanje, kao i carinska tijela te tijela zadužena za provedbu zajedničke prometne politike, policija, državno odvjetništvo i socijalni partneri.

               (24)

               Radi sveobuhvatnog i uspješnog rješavanja neprijavljenog rada potrebno je provesti kombinaciju politika u državama članicama. To bi trebalo olakšati poticanjem strukturirane suradnje između relevantnih tijela i drugih sudionika. Platformom bi trebalo obuhvatiti sva relevantna nacionalna tijela, osobito izvršna tijela, koja vode i/ili su aktivna u rješavanju neprijavljenog rada. Države članice ostaju nadležne za odlučivanje o tome koja ih tijela predstavljaju u različitim aktivnostima Platforme. Suradnja između nacionalnih tijela država članica trebala bi biti u skladu s važećim pravom Unije i nacionalnim pravom.

               (25)

               Kako bi se ostvarili njezini ciljevi, Platformu bi u svakoj državi članici trebao podupirati viši predstavnik, koji bi trebao koordinirati tijela država članica i povezati se s njima te, prema potrebi, s drugim sudionicima, uključujući socijalne partnere, koji se bave višestrukim aspektima neprijavljenog rada.

               (26)

               Platformom bi trebalo obuhvatiti socijalne partnere na razini Unije, kako međuindustrijske tako i iz onih sektora koji su najteže pogođeni neprijavljenim radom ili imaju posebnu ulogu u rješavanju neprijavljenog rada, te bi Platforma trebala surađivati s relevantnim međunarodnim organizacijama, kao što su Međunarodna organizacija rada, Organizacija za gospodarsku suradnju i razvoj, i agencijama Unije, osobito Eurofoundom i Europskom agencijom za sigurnost i zdravlje na radu (EU-OSHA). Sudjelovanjem Eurofounda i EU-OSHA-e kao promatrača u radu Platforme ne bi se trebali proširiti njihovi postojeći mandati.

               (27)

               Platforma bi trebala donijeti svoj poslovnik, programe rada i redovita izvješća.

               (28)

               Platforma bi trebala moći osnivati radne skupine radi ispitivanja specifičnih pitanja te bi se trebala moći osloniti na stručna znanja osoba koje imaju specifične kompetencije.

               (29)

               Platforma bi trebala surađivati s relevantnim skupinama stručnjaka i odborima na razini Unije čiji je rad povezan s neprijavljenim radom.

               (30)

               Platforma i njezine aktivnosti trebale bi se financirati iz osi PROGRESS Programa za zapošljavanje i socijalne inovacije Europske unije (EaSI) u okviru odobrenih sredstava koja odrede Europski parlament i Vijeće. Komisija bi trebala osigurati da se financijska sredstva namijenjena Platformi koriste na transparentan i učinkovit način.

               (31)

               S obzirom na važnost otvorenosti i pristupa dokumentima koji su odraženi u načelima iz članka 15. UFEU-a, Platforma bi trebala djelovati na transparentan način i u skladu s tim načelima.

               (32)

               Komisija bi trebala poduzeti potrebne administrativne korake za uspostavu Platforme.

               (33)

               Platforma bi trebala u potpunosti poštovati temeljna prava i slijediti načela priznata u Povelji o temeljnim pravima Europske unije.

               (34)

               Na obradu osobnih podataka koja se provodi u okviru ove Odluke primjenjuju se Uredba (EZ) br. 45/2001 Europskog parlamenta i Vijeća (5) i Direktiva 95/46/EZ Europskog parlamenta i Vijeća (6), kao i relevantne nacionalne provedbene mjere.

               (35)

               U skladu s člankom 28. stavkom 2. Uredbe (EZ) br. 45/2001 provedeno je savjetovanje s Europskim nadzornikom za zaštitu podataka,

         DONIJELI SU OVU ODLUKU:
   POGLAVLJE I.

      OPĆE ODREDBE

   Članak 1.
   Uspostava Platforme
   Uspostavlja se Platforma za jačanje suradnje među državama članicama na razini Unije u rješavanju neprijavljenog rada („Platforma”).
   Za potrebe ove Odluke „rješavanje”, u odnosu na neprijavljeni rad, znači sprečavanje, odvraćanje od i borba protiv neprijavljenog rada te poticanje prijavljivanja neprijavljenog rada.
   Članak 2.
   Sastav Platforme
   1.   Platforma se sastoji od:

               (a)

               višeg predstavnika kojeg imenuje svaka država članica da zastupa tu državu članicu;

               (b)

               predstavnika Komisije;

               (c)

               najviše četiri predstavnika međuindustrijskih socijalnih partnera na razini Unije, koje imenuju ti socijalni partneri tako da obje strane industrije budu jednako zastupljene.

         2.   Sljedeće osobe mogu prisustvovati sastancima Platforme kao promatrači, a njihovi se doprinosi uzimaju u obzir u skladu s njezinim Poslovnikom:

               (a)

               najviše 14 predstavnika socijalnih partnera iz sektora koji bilježe visoku učestalost neprijavljenog rada, koje imenuju ti socijalni partneri tako da obje strane industrije budu jednako zastupljene;

               (b)

               predstavnik Eurofounda;

               (c)

               predstavnik EU-OSHA-e;

               (d)

               predstavnik Međunarodne organizacije rada;

               (e)

               predstavnik svake treće zemlje iz Europskoga gospodarskog prostora;

         I promatrače koji nisu promatrači iz prvog podstavka može se pozvati da prisustvuju sastancima Platforme, a njihovi doprinosi uzimaju se u obzir u skladu s njezinim Poslovnikom, ovisno o pitanju koje treba raspraviti.
   Članak 3.
   Nacionalne mjere
   Ovom se Odlukom ne dovodi u pitanje nadležnost država članica za odlučivanje o mjerama koje treba poduzeti na nacionalnoj razini radi rješavanja neprijavljenog rada.
   Članak 4.
   Ciljevi
   Osnovna svrha Platforme jest pružanje doprinosa dodane vrijednosti na razini Unije kako bi doprinijela rješavanju složenog problema neprijavljenog rada, uz potpuno poštovanje nacionalnih nadležnosti i postupaka.
   Platformom se doprinosi djelotvornijim djelovanjima Unije i nacionalnim djelovanjima s ciljem poboljšanja radnih uvjeta, promicanja integriranja na tržište rada i socijalne uključenosti, uključujući uspješnije izvršavanje zakonodavstva u tim područjima, te smanjenja neprijavljenog rada i pojavljivanja formalnih radnih mjesta, čime se izbjegava pogoršavanje kvalitete rada te narušavanje zdravlja i sigurnosti na radu, i to na sljedeće načine:

               (a)

               jačanjem suradnje između relevantnih tijela i drugih uključenih sudionika država članica kako bi učinkovitije i djelotvornije rješavali neprijavljeni rad u njegovim različitim oblicima te lažno prijavljeni rad povezan s njime, uključujući lažno samozapošljavanje;

               (b)

               poboljšanjem kapaciteta različitih relevantnih tijela i sudionika država članica za rješavanje neprijavljenog rada u pogledu njegovih prekograničnih aspekata te tako doprinoseći jednakim uvjetima poslovanja;

               (c)

               povećanjem svijesti javnosti o pitanjima povezanima s neprijavljenim radom i o hitnoj potrebi za odgovarajućim djelovanjem te poticanjem država članica da pojačaju svoje napore u rješavanju neprijavljenog rada.

         POGLAVLJE II.

      MISIJA I AKTIVNOSTI

   Članak 5.
   Misija
   U svrhu ostvarivanja ciljeva navedenih u članku 4. Platforma na razini Unije potiče suradnju među državama članicama:

               (a)

               razmjenom najboljih praksi i informacija;

               (b)

               razvojem stručnih znanja i analiza;

               (c)

               poticanjem i olakšavanjem inovativnih pristupa za djelotvornu i učinkovitu prekograničnu suradnju te evaluacijom iskustava;

               (d)

               doprinošenjem razumijevanju pitanja povezanih s neprijavljenim radom na horizontalnoj razini.

         Članak 6.
   Aktivnosti
   1.   Pri provedbi svoje misije Platforma posebno provodi sljedeće aktivnosti:

               (a)

               poboljšava saznanja o neprijavljenom radu, također s obzirom na uzroke i regionalne razlike, putem usuglašenih definicija i zajedničkih poimanja, mjernih alata koji se temelje na dokazima te promicanjem usporedne analize i relevantnih metodoloških instrumenata za prikupljanje podataka, oslanjajući se na rad drugih sudionika, uključujući Odbor za zapošljavanje (EMCO) i Odbor za socijalnu zaštitu (SPC);

               (b)

               poboljšava znanje o različitim sustavima i praksama za rješavanje neprijavljenog rada i međusobno razumijevanje o njima, uključujući njegove prekogranične aspekte;

               (c)

               razvija analize djelotvornosti različitih mjera politika za rješavanje neprijavljenog rada, uključujući preventivne mjere i sankcije;

               (d)

               uspostavlja alate za učinkovitu razmjenu informacija i iskustava, na primjer bazu znanja koja sadrži različite poduzete prakse i poduzete mjere, uključujući bilateralne ili multilateralne sporazume koji se u državama članicama primjenjuju za rješavanje neprijavljenog rada;

               (e)

               razvija alate kao što su smjernice za izvršavanje, priručnici dobre prakse i zajednička načela inspekcija za rješavanje neprijavljenog rada te evaluira iskustva u korištenju takvim alatima;

               (f)

               olakšava i podupire različite oblike suradnje među državama članicama povećanjem njihova kapaciteta za rješavanje prekograničnih aspekata neprijavljenog rada promicanjem i olakšavanjem inovativnih pristupa, kao što su razmjena osoblja, korištenje bazama podataka u skladu s važećim nacionalnim zakonodavstvom o zaštiti podataka i zajedničke aktivnosti, te evaluacijom iskustava takve suradnje koju su poduzele sudjelujuće države članice;

               (g)

               ispituje izvedivost sustava brze razmjene informacija i poboljšava razmjenu podataka u skladu s pravilima Unije o zaštiti podataka, uključujući ispitivanje mogućnosti Informacijskog sustava unutarnjeg tržišta (IMI), uspostavljenog Uredbom (EU) br. 1024/2012 Europskog parlamenta i Vijeća (7), i elektroničke razmjene informacija o socijalnoj sigurnosti (EESSI);

               (h)

               razmjenjuje iskustva nacionalnih tijela u primjeni prava Unije relevantnog za rješavanje neprijavljenog rada;

               (i)

               razvija te, prema potrebi, poboljšava kapacitete za osposobljavanje relevantnih tijela i razvija okvir za provedbu zajedničkog osposobljavanja;

               (j)

               organizira stručne revizije za praćenje napretka u rješavanju neprijavljenog rada u državama članicama koje su odlučile sudjelovati u takvim revizijama;

               (k)

               razmjenjuje iskustva i razvija najbolje prakse s obzirom na suradnju između relevantnih tijela država članica i, prema potrebi, trećih zemalja, radi povećanja učinkovitosti takve suradnje u rješavanje problema povezanih s neprijavljenim radom u tim zemljama;

               (l)

               povećava svijest o problemu neprijavljenog rada provođenjem zajedničkih aktivnosti kao što su europske kampanje i koordiniranjem regionalnih strategija ili strategija na razini Unije, uključujući sektorske pristupe;

               (m)

               razmjenjuje iskustva u pogledu savjetovanja i informacija koje se pružaju radnicima pogođenima praksom neprijavljenog rada.

         2.   U provedbi aktivnosti iz stavka 1. Platforma se koristi svim relevantnim izvorima informacija, između ostalog studijama ili projektima multilateralne suradnje te uzima u obzir relevantne instrumente i strukture Unije, kao i iskustvo relevantnih bilateralnih sporazuma.
   POGLAVLJE III.

      FUNKCIONIRANJE PLATFORME

   Članak 7.
   Viši predstavnici
   1.   Svaka država članica imenuje višeg predstavnika kao člana Platforme s pravom glasa.
   Svaka država članica osigurava da njezin viši predstavnik ima odgovarajući mandat za provedbu aktivnosti Platforme. Svaka država članica također imenuje jednog zamjenika koji zamjenjuje njezina višeg predstavnika kada je to potrebno i koji ima pravo glasa u takvim slučajevima.
   2.   Pri imenovanju svojeg višeg predstavnika i njegova zamjenika, svaka država članica trebala bi uzeti u obzir sva relevantna javna tijela, posebno izvršna tijela i druge sudionike uključene u skladu s nacionalnim pravom i/ili praksom. Isto se tako, u skladu s nacionalnim pravom i/ili praksom, može uključiti socijalne partnere ili druge relevantne sudionike.
   3.   Svaki viši predstavnik imenovan u skladu s ovim člankom sudjeluje na plenarnim sastancima Platforme i, prema potrebi, u drugim aktivnostima i radnim skupinama Platforme.
   Svaki viši predstavnik Komisiji dostavlja popis i kontaktne podatke relevantnih tijela i, prema potrebi, socijalnih partnera i drugih relevantnih sudionika koji su uključeni u rješavanje neprijavljenog rada.
   Svaki viši predstavnik povezuje se sa svim relevantnim tijelima i, prema potrebi, sa socijalnim partnerima i drugim relevantnim sudionicima, ovisno o aktivnostima Platforme, te koordinira njihovo sudjelovanje na sastancima Platforme i/ili njihov doprinos aktivnostima Platforme ili njezinih radnih skupina.
   Članak 8.
   Funkcioniranje
   1.   Platformom predsjeda predstavnik Komisije. Predsjedniku pomažu dva potpredsjednika, koje se bira iz redova viših predstavnika.
   Predsjedništvo čine predsjednik i potpredsjednici.
   Predsjedništvo priprema i organizira rad Platforme zajedno s Tajništvom, koje djeluje kao tajništvo Platforme, Predsjedništva i radnih skupina. Tajništvo pruža Komisija.
   2.   Platforma se sastaje najmanje dva puta godišnje.
   3.   Pri provedbi svoje misije Platforma donosi odluke o:

               (a)

               svojem Poslovniku;

               (b)

               dvogodišnjim programima rada u kojima se, između ostalog, navode njezini prioriteti i konkretan opis aktivnosti iz članka 6.;

               (c)

               izvješćima Platforme svake dvije godine;

               (d)

               osnivanju radnih skupina radi ispitivanja pitanja utvrđenih u njezinim programima rada, uključujući praktične aranžmane za one radne skupine koje treba raspustiti nakon što ispune svoje mandate.

         Platforma donosi odluke iz ovog stavka običnom većinom. Predstavnik Komisije i viši predstavnici imaju svaki po jedan glas.
   4.   Predsjedništvo može, prema potrebi, pozvati stručnjake koji posjeduju specifične kompetencije u području o kojem se raspravlja da sudjeluju, na pojedinačnoj osnovi, u raspravama Platforme ili radnih skupina.
   5.   Platformi pomaže Tajništvo iz stavka 1. Tajništvo priprema sastanke Platforme, izrađuje nacrte programa rada Platforme i nacrte izvješća te prati aktivnosti nakon sastanaka Platforme i njihove zaključke.
   6.   Komisija redovito izvješćuje Europski parlament i Vijeće o aktivnostima Platforme, između ostalog u pogledu zajedničkih sastanaka sa stručnim skupinama i odborima. Ona podnosi programe rada i izvješća Platforme Europskom parlamentu, Vijeću, Europskom gospodarskom i socijalnom odboru te Odboru regija.
   Članak 9.
   Suradnja
   1.   Platforma djelotvorno surađuje s drugim relevantnim stručnim skupinama i odborima na razini Unije čiji je rad povezan s neprijavljenim radom, posebno s Odborom viših inspektora rada, Stručnim odborom za upućivanje radnika, Administrativnom komisijom za koordinaciju sustava socijalne sigurnosti, Mrežom javnih službi za zapošljavanje, EMCO-om, SPC-om i Radnom skupinom za administrativnu suradnju u području izravnog oporezivanja, pazeći pritom da ne obavlja isti posao kao oni. Platforma, prema potrebi, poziva predstavnike tih skupina i odbora da prisustvuju njezinim sastancima kao promatrači. Radi učinkovitijeg rada i većeg utjecaja također se mogu organizirati zajednički sastanci.
   2.   Platforma uspostavlja odgovarajuću suradnju s Eurofoundom i EU-OSHA-om.
   Članak 10.
   Naknada troškova
   Komisija nadoknađuje troškove putovanja i, prema potrebi, troškove boravka članovima, zamjenicima, promatračima i pozvanim stručnjacima povezane s aktivnostima Platforme.
   Članovi, zamjenici članova, promatrači i pozvani stručnjaci ne primaju naknadu za usluge koje pružaju.
   Članak 11.
   Financijska potpora
   Ukupna sredstva za provedbu ove Odluke uspostavljaju se u okviru EaSI-ja. Komisija na transparentan i učinkovit način upravlja financijskim sredstvima EaSI-ja koja su namijenjena Platformi.
   POGLAVLJE IV.

      ZAVRŠNE ODREDBE

   Članak 12.
   Preispitivanje
   Do 13. ožujka 2020. Komisija, nakon savjetovanja s Platformom, podnosi izvješće o primjeni i dodanoj vrijednosti ove Odluke Europskom parlamentu, Vijeću, Europskom gospodarskom i socijalnom odboru i Odboru regija te predlaže, prema potrebi, potrebne izmjene. U izvješću se posebno ocjenjuje u kojoj je mjeri Platforma doprinijela ostvarivanju ciljeva utvrđenih u članku 4., ispunila svoju misiju kako je utvrđena u članku 5., provela aktivnosti utvrđene u članku 6. i riješila prioritete utvrđene u njezinim programima rada. Ako je to potrebno, Komisija podnosi prijedloge koji se odnose na funkcioniranje Platforme.
   Članak 13.
   Adresati
   Ova je Odluka upućena državama članicama.
   Članak 14.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Strasbourgu 9. ožujka 2016.

            Za Europski parlament

            Predsjednik

         M. SCHULZ

            Za Vijeće

            Predsjednica

         J.A. HENNIS-PLASSCHAERT

      (1)  SL C 458, 19.12.2014., str. 43.

      (2)  SL C 415, 20.11.2014., str. 37.

      (3)  Stajalište Europskog parlamenta od 2. veljače 2016. (još nije objavljeno u Službenom listu) i odluka Vijeća od 24. veljače 2016.

      (4)  Odluka Vijeća (EU) 2015/1848 od 5. listopada 2015. o smjernicama za politike zapošljavanja država članica za 2015. (SL L 268, 15.10.2015., str. 28.).

      (5)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (6)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.).

      (7)  Uredba (EU) br. 1024/2012 Europskog parlamenta i Vijeća od 25. listopada 2012. o administrativnoj suradnji putem Informacijskog sustava unutarnjeg tržišta i stavljanju izvan snage Odluke Komisije 2008/49/EZ („Uredba IMI”) (SL L 316, 14.11.2012., str. 1.).


title: Odluka Komisije оd 26. siječnja 2015. o osnivanju stručne skupine „Zajednički forum EU-a o transfernim cijenama”

text:
               28.1.2015

               HR

               Službeni list Europske unije

               C 28/5

         ODLUKA KOMISIJE
   оd 26. siječnja 2015.
   o osnivanju stručne skupine „Zajednički forum EU-a o transfernim cijenama”
   (2015/C 28/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Odluka Komisije 2011/C 24/03 (1) kojom je osnovan Zajednički forum EU-a o transfernim cijenama istječe 31. ožujka 2015.

               (2)

               Budući da su porezna pitanja povezana s transfernim cijenama važan čimbenik unutarnjeg tržišta, da Komisija ima pozitivna iskustva sa Zajedničkim forumom EU-a o transfernim cijenama koji pomaže Komisiji i savjetuje ju te da Komisiji stalno treba takvo tijelo, potrebno je osnovati novu stručnu skupinu Zajednički forum EU-a o transfernim cijenama te definirati njezine zadaće i strukturu kako bi se postigla ujednačenija primjena pravila o transfernim cijenama u Uniji.

               (3)

               Zajednički forum EU-a o transfernim cijenama trebao bi pomagati Komisiji i savjetovati je u području poreznih pitanja povezanih s transfernim cijenama.

               (4)

               U Zajednički forum EU-a o transfernim cijenama trebali bi biti uključeni stručnjaci iz vladinih i nevladinih sektora u području transfernih cijena. Također je poželjno omogućiti zamjenu članova radi održavanja uravnotežene zastupljenosti relevantnih stručnih i interesnih područja.

               (5)

               Trebalo bi utvrditi pravila o tome koje informacije članovi Zajedničkog foruma EU-a o transfernim cijenama smiju otkriti.

               (6)

               Osobne podatke trebalo bi obrađivati u skladu s Uredbom (EZ) br. 45/2001 Europskog parlamenta i Vijeća (2).

               (7)

               Odluku 2011/C 24/03 trebalo bi staviti izvan snage.

               (8)

               Primjereno je odrediti razdoblje primjene ove Odluke,

         ODLUČILA JE:
   Članak 1.
   Predmet
   Ovime se osniva stručna skupina pod nazivom „Zajednički forum EU-a o transfernim cijenama”, dalje u tekstu „forum”.
   Članak 2.
   Zadaća
   Forum ima sljedeće zadaće:

               (a)

               stvoriti platformu u okviru koje poslovni subjekti, civilno društvo i stručnjaci iz nacionalne porezne uprave mogu raspravljati o problemima transfernih cijena koji predstavljaju prepreke za prekogranične poslovne djelatnosti u Uniji;

               (b)

               savjetovati Komisiju o poreznim pitanjima povezanima s transfernim cijenama;

               (c)

               pomoći Komisiji u pronalaženju praktičnih rješenja usklađenih sa Smjernicama OECD-a o transfernim cijenama za multinacionalna poduzeća i porezne uprave.

         Članak 3.
   Savjetovanje
   1.   Komisija se može savjetovati s forumom o bilo kojem pitanju koje se odnosi na transferne cijene.
   2.   Predsjednik foruma može savjetovati Komisiji da se u vezi s određenim pitanjem obrati forumu.
   Članak 4.
   Imenovanje članova
   1.   Članovi foruma su porezne uprave država članica i 18 organizacija (3).
   2.   Porezna tijela država članica imenuju jednog predstavnika u forumu koji je državni službenik koji se bavi pitanjima transfernih cijena.
   3.   Organizacije imenuje glavni direktor Glavne uprave za oporezivanje i carinsku uniju iz redova organizacija koje su se odazvale na poseban poziv za podnošenje prijava i koje su za svoje predstavnike imenovale odgovarajuće kvalificirane stručnjake.
   4.   Organizacije koje se ocijeni primjerenima za članstvo, a ne budu imenovane, mogu se uvrstiti na rezervnu listu kojom se Komisija može koristiti za imenovanje zamjena.
   5.   Organizacije se imenuju na razdoblje od dvije godine. Ostaju na dužnosti do njihove zamjene ili do isteka mandata. Njihov mandat može se obnoviti.
   6.   Organizacije se mogu zamijeniti za preostalo razdoblje do isteka mandata u sljedećim slučajevima:

               (a)

               kada organizacija podnese ostavku;

               (b)

               kada organizacija više nije u stanju učinkovito pridonositi radu foruma;

               (c)

               kada je to poželjno radi održavanja uravnotežene zastupljenosti relevantnih stručnih i interesnih područja.

         7.   Imena organizacija objavljuju se u registru stručnih skupina Komisije i ostalih sličnih subjekata („registar”) te na posebnom web-mjestu.
   8.   Osobni podaci prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Rad
   1.   Glavni direktor Glavne uprave za oporezivanje i carinsku uniju imenuje predsjednika foruma. Predsjednik je nadležan za pripremu dokumenata za sastanke, uz savjetovanje s predstavnikom Komisije.
   2.   U dogovoru s predstavnikom Komisije forum može uspostaviti podskupine radi ispitivanja određenih pitanja u okviru nadležnosti koje određuje forum. Takve se podskupine raspuštaju čim ispune zadaću za koju su osnovane.
   3.   Predstavnik Komisije može na ad hoc osnovi pozvati stručnjake koji nisu članovi foruma, a stručni su u području uvrštenom na dnevni red, da sudjeluju u radu foruma ili podskupine. Nadalje, predstavnik Komisije može dodijeliti status promatrača pojedincima, organizacijama koje su utvrđene pravilom 8. stavkom 3. horizontalnih pravila o stručnim skupinama (4), državama kandidatkinjama i OECD-u.
   4.   Članovi foruma, njihovi predstavnici te pozvani stručnjaci i promatrači poštuju obvezu čuvanja profesionalne tajne koja je propisana Ugovorima i pripadajućim provedbenim pravilima te pravila Komisije o sigurnosti povezana sa zaštitom povjerljivih podataka EU-a iz Priloga Odluci Komisije 2001/844/EZ, EZUČ, Euratom (5). U slučaju kršenja tih obveza Komisija može poduzeti odgovarajuće mjere.
   5.   Sastanci foruma i njegovih podskupina u pravilu se održavaju u prostorima Komisije. Komisija osigurava usluge tajništva. Sastancima foruma i njegovih podskupina mogu prisustvovati i ostali dužnosnici Komisije koji su zainteresirani za predmet rasprave.
   6.   Forum donosi svoj poslovnik na temelju standardnog poslovnika za stručne skupine.
   7.   Komisija objavljuje svu relevantnu dokumentaciju o aktivnostima foruma, kao što su dnevni redovi, zapisnici i podnesci sudionika uključujući ih u registar ili s pomoću linka iz registra na posebno web-mjesto na kojem se mogu pronaći informacije. Izuzeća od objave moguća su ako bi se otkrivanjem dokumenta ugrozila zaštita javnog ili privatnog interesa kako je definirano člankom 4. Uredbe (EZ) br. 1049/2001 Europskog parlamenta i Vijeća (6).
   Članak 6.
   Troškovi sastanaka
   1.   Sudionici u radu foruma ne primaju naknade za svoje usluge.
   2.   Komisija vrši naknadu putnih troškova i prema potrebi dnevnica sudionika u radu foruma u skladu s važećim propisima Komisije.
   3.   Naknada tih troškova vrši se u okviru raspoloživih sredstava dodijeljenih u okviru godišnjeg postupka raspodjele sredstava.
   Članak 7.
   Stavljanje izvan snage
   Odluka 2011/C 24/03 stavlja se izvan snage.
   Članak 8.
   Primjena
   Ova se Odluka primjenjuje do 31. ožujka 2019.

      Sastavljeno u Bruxellesu 26. siječnja 2015.

            Za Komisiju

         Pierre MOSCOVICI

            Član Komisije

      (1)  Odluka Komisije 2011/C 24/03 od 25. siječnja 2011. o osnivanju stručne skupine Zajednički forum EU-a o transfernim cijenama (SL C 24, 26.1.2011., str. 3.).

      (2)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (3)  Organizacije u širem smislu riječi, uključujući poduzeća, udruženja, nevladine organizacije, sindikate, sveučilišta, istraživačke institute, agencije Unije, tijela Unije i međunarodne organizacije.

      (4)  Okvir za stručne skupine Komisije: horizontalna pravila i javni registar, C(2010) 7649 završna verzija.

      (5)  Odluka Komisije 2001/844/EZ, EZUČ, Euratom od 29. studenoga 2001. o izmjeni njezina unutarnjeg Poslovnika (SL L 317, 3.12.2001., str. 1.).

      (6)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.). [Te iznimke namijenjene su zaštiti javne sigurnosti, vojnih poslova, međunarodnih odnosa, financijske, monetarne i gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i postupka donošenja odluka institucije.]


title: 89/691/EEZ: Odluka Vijeća od 21. prosinca 1989. o sklapanju Sporazuma između Europske ekonomske zajednice i Republike Island o sustavima elektroničkog prijenosa podataka za potrebe trgovanja

text:
               11/Sv. 042

               HR

               Službeni list Europske unije

               25

         31989D0691

               L 400/11

               SLUŽBENI LIST EUROPSKE UNIJE

               21.12.1989.

      ODLUKA VIJEĆA

   od 21. prosinca 1989.
   o sklapanju Sporazuma između Europske ekonomske zajednice i Republike Island o sustavima elektroničkog prijenosa podataka za potrebe trgovanja
   (89/691/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je Odlukom 87/499/EEZ (4) Vijeće usvojilo program Zajednice za komunikacijske mreže sustava za elektronički prijenos podataka za potrebe trgovanja (Tedis);
   budući da je Vijeće Odlukom 89/241/EEZ (5) izmijenilo navedenu Odluku kako bi tvrtkama u državama koje nisu članice, a s kojima je Zajednica sklopila sporazume o njihovom povezivanju s Programom Tedis, omogućilo da sudjeluju u tom programu;
   budući da je Odlukom 89/241/EEZ Vijeće također ovlastilo Komisiju da takve sporazume sklopi s članicama Europske udruge slobodne trgovine;
   budući da je stoga potrebno odobriti Sporazum između Europske ekonomske zajednice i Republike Island o sustavima elektroničkog prijenosa podataka za potrebe trgovanja,
   ODLUČILO JE:
   Članak 1.
   Ovime se, u ime Zajednice, odobrava Sporazum između Europske ekonomske zajednice i Republike Island o sustavima elektroničkog prijenosa podataka za potrebe trgovanja.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Zajednice daje obavijest određenu člankom 8. Sporazuma.

      Sastavljeno u Bruxellesu 21. prosinca 1989.

            Za Vijeće

            Predsjednik

         E. CRESSON

      (1)  SL C 285, 11.11.1989., str. 6.

      (2)  Mišljenje doneseno 15. prosinca 1989. (još nije objavljeno u Službenom listu).

      (3)  Mišljenje doneseno 19. prosinca 1989. (još nije objavljeno u Službenom listu).

      (4)  SL L 285, 8.10.1987., str. 35.

      (5)  SL L 97, 11.4.1989., str. 46.


title: Odluka Političkog i sigurnosnog odbora (ZVSP) 2016/1633 od 26. srpnja 2016. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/1/2016)

text:
               10.9.2016

               HR

               Službeni list Europske unije

               L 243/8

         ODLUKA POLITIČKOG I SIGURNOSNOG ODBORA (ZVSP) 2016/1633
   od 26. srpnja 2016.
   o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/1/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (1), a posebno njezin članak 9. stavak 1.,
   budući da:

               (1)

               Na temelju članka 9. stavka 1. Odluke 2012/389/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi relevantne odluke za potrebe izvršavanja političkog nadzora i strateškog usmjeravanja misije Europske unije za izgradnju regionalne pomorske sposobnosti u državama Roga Afrike (EUCAP NESTOR), uključujući odluku o imenovanju voditelja misije.

               (2)

               PSO je 17. srpnja 2012. donio Odluku EUCAP NESTOR/1/2012 (2) o imenovanju g. Jacquesa LAUNAYA voditeljem misije EUCAP NESTOR od 17. srpnja 2012.

               (3)

               PSO je 23. srpnja 2013. donio Odluku EUCAP NESTOR/3/2013 (3) o imenovanju g. Etiennea DE MONTAIGNEA DE PONCINSA voditeljem misije EUCAP NESTOR od 16. srpnja 2013. do 15. srpnja 2014.

               (4)

               PSO je 24. srpnja 2014. donio Odluku EUCAP NESTOR/1/2014 (4) o produljenju mandata g. Etiennea DE MONTAIGNEA DE PONCINSA kao voditelja misije EUCAP NESTOR do 15. srpnja 2015.

               (5)

               Visoki predstavnik Unije za vanjske poslove i sigurnosnu politiku predložio je 22. srpnja 2016. imenovanje gđe Marie-Cristine STEPANESCU voditeljicom misije EUCAP NESTOR od 1. rujna 2016. do 12. prosinca 2016.,

         DONIO JE OVU ODLUKU:
   Članak 1.
   Gđa Maria-Cristina STEPANESCU imenuje se voditeljicom misije Europske unije za izgradnju regionalne pomorske sposobnosti u državama Roga Afrike (EUCAP NESTOR) od 1. rujna 2016. do 12. prosinca 2016.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 26. srpnja 2016.

            Za Politički i sigurnosni odbor

            Predsjednik

         W. STEVENS

      (1)  SL L 187, 17.7.2012., str. 40.

      (2)  Odluka Političkog i sigurnosnog odbora 2012/426/ZVSP od 17. srpnja 2012. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/1/2012) (SL L 198, 25.7.2012., str. 16.).

      (3)  Odluka Političkog i sigurnosnog odbora 2013/400/ZVSP od 23. srpnja 2013. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/3/2013 (SL L 202, 27.7.2013., str. 23.).

      (4)  Odluka Političkog i sigurnosnog odbora 2014/642/ZVSP od 24. srpnja 2014. o produljenju mandata voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR/1/2014) (SL L 267, 6.9.2014., str. 4.)


title: Odluka Vijeća (EU) 2016/350 od 25. veljače 2016. o sklapanju Aranžmana između Europske unije i Švicarske Konfederacije o načinima njezina sudjelovanja u Europskom potpornom uredu za azil

text:
               11.3.2016

               HR

               Službeni list Europske unije

               L 65/61

         ODLUKA VIJEĆA (EU) 2016/350
   od 25. veljače 2016.
   o sklapanju Aranžmana između Europske unije i Švicarske Konfederacije o načinima njezina sudjelovanja u Europskom potpornom uredu za azil
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 74. i članak 78. stavke 1. i 2., u vezi s njegovim člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća br. 185/2014/EU (1), Aranžman između Europske unije i Švicarske Konfederacije o načinima njezina sudjelovanja u Europskom potpornom uredu za azil („Aranžman”) potpisan je dana 11. veljače 2014., podložno njegovu sklapanju.

               (2)

               Aranžman bi trebalo odobriti.

               (3)

               Kako je navedeno u uvodnoj izjavi 21 Uredbe (EU) br. 439/2010 Europskog parlamenta i Vijeća (2), Ujedinjena Kraljevina i Irska sudjeluju u Uredbi i obvezane su njome. One bi stoga trebale primijeniti članak 49. stavak 1. Uredbe (EU) br. 439/2010 sudjelujući u donošenju ove Odluke. Ujedinjena Kraljevina i Irska stoga sudjeluju u ovoj Odluci.

               (4)

               Kako je navedeno u uvodnoj izjavi 22 Uredbe (EU) br. 439/2010, Danska ne sudjeluje u Uredbi i nije njome obvezana. Danska stoga ne sudjeluje o ovoj Odluci,

         DONIJELO JE OVU ODLUKU:
   Članak 1.
   Ovime se u ime Unije odobrava Aranžman između Europske unije i Švicarske Konfederacije o načinima njezina sudjelovanja u Europskom potpornom uredu za azil.
   Tekst Aranžmana priložen je ovoj Odluci.
   Članak 2.
   Predsjednik Vijeća u ime Europske unije podnosi obavijest iz članka 13. stavka 1. Aranžmana (3).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 25. veljače 2016.

            Za Vijeće

            Predsjednik

         K.H.D.M. DIJKHOFF

      (1)  Odluka Vijeća br. 185/2014/EU od 11. veljače 2014. o potpisivanju, u ime Unije, Aranžmana između Europske unije i Švicarske Konfederacije o načinima njezina sudjelovanja u Europskom potpornom uredu za azil (SL L 102, 5.4.2014., str. 1.).

      (2)  Uredba (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (SL L 132, 29.5.2010., str. 11.).

      (3)  Datum stupanja na snagu Aranžmana objavit će Glavno tajništvo Vijeća u Službenom listu Europske unije.


title: Odluka Europskog parlamenta (EU) 2015/1615 od 29. travnja 2015. o razrješnici za izvršenje općeg proračuna Europske unije za financijsku godinu 2013., dio II. – Europsko vijeće i Vijeće

text:
               30.9.2015

               HR

               Službeni list Europske unije

               L 255/21

      ODLUKA EUROPSKOG PARLAMENTA (EU) 2015/1615
      od 29. travnja 2015.
      o razrješnici za izvršenje općeg proračuna Europske unije za financijsku godinu 2013., dio II. – Europsko vijeće i Vijeće
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2013. (1),

                  —

                  uzimajući u obzir konsolidirane godišnje financijske izvještaje Europske unije za financijsku godinu 2013. (COM(2014) 510 – C8-0148/2014) (2),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2013. zajedno s odgovorima institucija (3),

                  —

                  uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe (EZ, Euratom) br. 1605/2002 Vijeća (6), a posebno njezine članke 55., 99., 164., 165. i 166.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0116/2015),

         1.

            odgađa svoju Odluku o razrješnici glavnom tajniku Vijeća za izvršenje proračuna Europskog vijeća i Vijeća za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu podataka i Europskoj službi za vanjsko djelovanje te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL L 66, 8.3.2013.

         (2)  SL C 403, 13.11.2014., str. 1.

         (3)  SL C 398, 12.11.2014., str. 1.

         (4)  SL C 403, 13.11.2014., str. 128.

         (5)  SL L 248, 16.9.2002., str. 1.

         (6)  SL L 298, 26.10.2012., str. 1.